EkBass/fiwiki-20250220-pages-articles huggingface dataset:
Nicolás Pareja

Nicolás Martín Pareja (s. 19. tammikuuta 1984 Buenos Aires, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskuspuolustaja. == Ura == Vuonna 2006 Pareja siirtyi kotimaansa Argentinos Juniorsista belgialaiseen Anderlechtiin 2 miljoonan euron siirtosummalla. Hänen oli tarkoitus tulla korvaamaan Vincent Kompanyita, joka jätti seuran samana kesänä. Huolimatta pienistä loukkaantumisista Pareja nousi joukkueen puolustuksen tukipilariksi yhdessä toppariparinsa Roland Juhászin kanssa. Ensimmäinen kausi Anderlechtissa päättyi pääsarjamestaruuteen. Kesällä 2008 Parejasta kilpailivat muun muassa Espanyol ja Tottenham. Lopulta hän siirtyi espanjalaisseuraan 4,5 miljoonan euron siirtosummalla. Heinäkuussa 2010 hän siirtyi venäläisseura Spartak Moskovaan.Pareja: "Es una oferta muy buena para el Espanyol y un paso adelante" Marca. Viitattu 31.7.2010. ===Maajoukkue=== Pareja sai ensimmäisen kutsunsa Argentiinan maajoukkueeseen ystävyysotteluun Venäjää vastaan sekä kahteen MM-karsintaotteluun Brasiliaa ja Paraguayta vastaan. Kyseisissä otteluissa Pareja ei kuitenkaan päässyt kentälle, joten ensiesiintyminen maajoukkuepaidassa jäi vielä toistaiseksi tekemättä. == Lähteet == == Aiheesta muualla == * Nicolás Parejan tilastot National Football Teams -sivustolla Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1984 syntyneet Luokka:Elävät henkilöt
Kostaja (vuoden 1945 elokuva)

Kostaja (Cornered) on Edward Dmytrykin ohjaama yhdysvaltalainen film noir -elokuva vuodelta 1945. Elokuvan päähenkilö on kanadalainen lentäjä joka seuraa vaimonsa kuolemaan syyllistyneitä ranskalaisia natseja Argentiinaan. Kanadalainen lentäjä Laurence Gerard (Dick Powell) on ollut sotavankileirillä vuoden ja palaa Ranskaan. Hän haluaa selvittää kenen käskystä tapettiin ryhmä ranskalaisia vastarintaliikkeen taistelijoita, joiden mukana oli myös hänen vaimonsa. Hän pääsee selville Vichyn hallituksessa mukana olleesta Marcel Jarnacista joka on väitetty kuolleen. Gerard onnistuu seuraamaan häntä Buenos Airesiin Argentiinaan. Elokuva on Suomessa julkaistu osana II maailmansota -DVD-boksia. Elokuva on esitetty myös Yle Teema -kanvalla 22. tammikuuta 2003. == Lähteet == == Aiheesta muualla == * * Luokka:Vuoden 1945 yhdysvaltalaiset elokuvat Luokka:Film noir -elokuvat Luokka:Yhdysvaltalaiset mustavalkoelokuvat Luokka:Edward Dmytrykin ohjaamat elokuvat
Frýdlant

Frýdlant on kaupunki Tšekissä Liberecin läänissä Liberecin piirikunnassa. Vuoden 2020 arvion mukaan siellä asui 7 476 asukasta. Frýdlantin pinta-ala on 31,6 neliökilometriä, ja se on perustettu 1200-luvulla. == Lähteet == == Aiheesta muualla == Luokka:Tšekin kaupungit Luokka:Liberecin lääni
RADARSAT Constellation

RADARSAT Constellation Mission (RCM) on Kanadan avaruusjärjestön kaavailema Radarsat-1 ja Radarsat-2 kaukokartoitussatelliittien seuraaja. Missio koostuu kolmesta satelliittista. Sen SAR-tutkat mittaavat C-taajuuskaistalla. Kolmella satelliittilla aikaansaataisiin ajallisesti tiheämpi Kanadan kuvaus. Satelliittin pääurakoitsija on MacDonald, Dettwiler and Associates. Elokuussa 2010 Kanadan pääministeri Stephen Harper antoi tukensa hankkeelle luvaten sille viiden vuoden aikana 397 miljoonan Kanadan dollarin lisärahoituksen. == Lähteet == == Aiheesta muualla == * * * Luokka:Kaukokartoitussatelliitit
Storfjorden (Sunnmøre)

thumb|302px|right|Näkymä Storfjordeniin Riksvei 650 -tien varrelta läheltä Liabygdaa elokuussa 2008. Storfjorden on Møren ja Romsdalin läänissä Norjassa sijaitseva 110 kilometriä pitkä vuono. Se on Norjan viidenneksi pisin vuono. Vuonon ympärillä sijaitsee 10 kuntaa: Hareid, Sula, Ørsta, Sykkylven, Ålesund, Skodje, Ørskog, Stordal, Stranda ja Norddal. == Storfjordenin sivuvuonot == Storfjordenin sivuvuonot lännestä itään: * Hjørundfjorden (33 km) ** Norangsfjorden (6,5 km) ** Storfjorden Ørstan kunnassa (11 km) * Sykkylvsfjorden (9 km) * Norddalsfjorden (16 km, 24 km Tafjordenin perälle) ** Tafjorden (8 km) * Sunnylvsfjorden (26 km) ** Geirangerfjorden (15 km) == Lähteet == == Aiheesta muualla == Luokka:Møren ja Romsdalin läänin vuonot
Storfjorden (täsmennyssivu)

Storfjorden voi tarkoittaa seuraavia: * Storfjorden, vuono Norjan Møre ja Romsdalin läänissä * Storfjorden, vuono Norjan Møre ja Romsdalin lääniin kuuluvassa Ørstan kunnassa * Isovuono (myös Omasvuono, , ), vuono Norjan Tromssan läänissä ==Katso myös== * Omasvuono (), kunta Norjan Tromssan läänissä
LV 623

pienoiskuva| LV 623 on Suomen puolustusvoimien käyttämä kenttäradiotyyppi, jota on käytetty panssarivaunuissa. Se on neuvostoliittolaista valmistetta alkuperäiseltä nimeltään R-123. Luokka:Kenttäradiot Luokka:Suomen puolustusvoimien viestikalusto
Juhani Rinne

Juhani Rinne -nimisiä henkilöitä ovat: * Juhani Rinne (1872–1950), arkeologi ja keskiajan tutkija * Juhani Rinne (1939–2023), Lohjan kaupunginjohtaja * Juhani Rinne (s. 1939), meteorologi ja tutkimusprofessori.
Kuldīga

Kuldīga () on kaupunki Latvian länsiosassa. Vuoden 2018 arvion mukaan siellä asui 11 623 asukasta. Kuldīga menetti vuoden 2009 hallintouudistuksessa kaupunkioikeutensa. Venta ja sen sivujoki Alekšupīte virtaavat Kuldīgan läpi. == Historia == Kuldīga mainittiin ensimmäisen kerran Liivinmaan aikakirjoissa vuonna 1242. Kalparitaristo rakensi paikalle Jesusburg-nimisen linnan, joka tuhoutui myöhemmin. Vuonna 1368 Kuldīga liittyi Hansaliittoon. Kaupunginoikeudet se sai vuonna 1378 ja oli Kuurinmaan ensimmäinen kaupunki ja Kuurinmaan herttuakunnan pääkaupunki ennen Jelgavaa. 1800-luvun lopulla Kuldīgaan tuli teollisuustoimintaa, jolloin väkiluku kasvoi ja rakennusten määrä kaupungissa lisääntyi. Ennen ensimmäistä maailmansotaa asukasluku oli jo 13 000\. Kuldīgan vanhakaupunki on ollut vuodesta 2023 osa Unescon maailmanperintöluetteloa. == Nähtävyyksiä == Kuldīga on Cēsisin ohella Latvian parhaiten säilyneitä keskiaikaisia kaupunkeja. Se koostuu puutaloriveistä ja niiden välisistä mukulakivikaduista sekä Alekšupīte-joen rannoille rakennetuista 1600–1700-lukujen taloista. == Vesiputoukset == pienoiskuva|Ventas rumba Kuldīgassa on kaksi merkittävää vesiputousta. Venta- joella sijaitsee Euroopan levein vesiputous Ventas rumba. Leveydeltään se on noin 240 metriä ja korkeudeltaan pari metriä. Toinen vesiputous on Alekšupīte- joella oleva Alekšupītes rumba, joka on Latvian korkein. Korkeutta sillä on neljä ja puoli metriä. == Lähteet == == Aiheesta muualla == * Kuldigan matkailusivusto Luokka:Latvian kaupungit Luokka:Unescon maailmanperintökohteet Latviassa
Kohtaloa uhmaten

Kohtaloa uhmaten on yhdysvaltalainen film noir -elokuva vuodelta 1947. Se kertoo kahdesta kumppanista, jotka pyörittävät uhkapelikasinoa, ja poliisista, joka haluaa mukaan. Poliisin tyttöystävä saa surmansa, ja tytön sisaren toiveesta toinen kasinonomistajista alkaa tutkia asiaa. == Näyttelijät == Lähde: Viitattu 5.6.2022. == Vastaanotto == Elokuvasta on sanottu, että se hajoaa loppua kohti jonkin verran, mutta on silti varsin laadukas etenkin käsikirjoittajana tunnetun Robert Rossenin ensimmäiseksi ohjaustyöksi. == Lähteet == == Aiheesta muualla == * Luokka:Vuoden 1947 yhdysvaltalaiset elokuvat Luokka:Film noir -elokuvat Luokka:Yhdysvaltalaiset mustavalkoelokuvat Luokka:Robert Rossenin ohjaamat elokuvat
Toinen jalka haudassa

Toinen jalka haudassa (One Foot in the Grave) oli brittiläinen tilannekomediasarja, jota BBC esitti vuosina 1990–2000. BBC:n vuonna 2004 järjestämässä yleisöäänestyksessä Toinen jalka haudassa valittiin kaikkien aikojen kymmenenneksi parhaaksi brittikomediaksi. Sarjassa Richard Wilsonin ja Annette Crosbien esittämät Victor ja Margaret Meldrew yrittävät viettää normaalia eläkeläiselämää lähiössä, mutta Victorin temperamentti ja kyky vetää onnettomuuksia puoleensa aiheuttavat usein ongelmia. ==Roolit== ==Lähteet== Luokka:1990-luvun brittiläiset tilannekomediat Luokka:2000-vuosikymmenen brittiläiset tilannekomediat Luokka:Brittikomediat Luokka:BBC:n televisio- ohjelmat
Javier Chica

Francisco Javier Chica Torres (s. 17. toukokuuta 1985 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Betisiä. Hän on pelipaikaltaan joko vasen tai oikea laitapuolustaja. Chica tunnetaan erityisesti kovuudestaan kentällä. Hän nousi vuonna 2006 Espanyolin reservijoukkueesta edustusjoukkueeseen. Ensiesiintyminensä hän teki 15. lokakuuta 2006 Villarrealia vastaan. Chica siirtyi vuonna 2011 Betisiin. == Lähteet == * Javier Chican tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Dawn French

Dawn French (s. 11. lokakuuta 1957 Holyhead, Wales) on brittiläinen näyttelijä, käsikirjoittaja ja komedienne. == Ura == French tunnetaan sketsisarjasta French and Saunders, jota hän teki yhdessä näyttelijä Jennifer Saundersin kanssa vuosina 1987–2005. French ja Saunders olivat mukana myös sarjan käsikirjoittamisessa. Hän näytteli pääosaa televisiosarjassa Dibleyn kirkkoherra vuosina 1994–2007. Hän on näytellyt Lihavaa Leidiä elokuvassa Harry Potter ja Azkabanin vanki (2004) ja antanut äänensä elokuvaan Narnian tarinat: Velho ja leijona (2005). French on ollut kuusi kertaa ehdolla BAFTA TV -palkintoon. Vuonna 2009 hän ja Saunders saivat BAFTA Fellowship -kunniapalkinnon mittavasta urastaan. == Yksityiselämä == French on naimisissa näyttelijä Lenny Henryn kanssa. Heillä on yksi lapsi, adoptoitu tytär. == Lähteet == == Aiheesta muualla == * French and Saunders Luokka:Walesilaiset näyttelijät Luokka:Vuonna 1957 syntyneet Luokka:Elävät henkilöt
Nora Volkow

Nora Volkow (s. 27. maaliskuuta 1956 México, Meksiko) on yhdysvaltalaisen National Institute on Drug Abusen (NIDA) johtaja ja neurotieteen tutkija. Hänen päätutkimuskohteensa ovat riippuvuudet ja niihin liittyvät mekanismit aivoissa. ==Tausta== Volkowin isä oli Lev Trotskin vanhimman tyttären poika, joten Trotski oli Volkowin isoisoisä. Méxicossa syntynyt Volkow vietti lapsuutensa kolmen sisarensa kanssa talossa, jossa Trotski kuoli vuonna 1940. Hän suoritti lääketieteen loppututkinnon Universidad Nacional Autónoma de Méxicossa ja siirtyi sitten New Yorkin yliopistoon suorittamaan psykiatrian jatko-opintoja. Ennen siirtymistään NIDAn johtajaksi toukokuussa 2003 hän työskenteli Brookhaven National Laboratoryssa.Oprah Rebecca Skloot, Why Is It So Damn Hard to Change? O, Oprah Magazine ==Tutkimus== Volkow osoitti vuonna 2009, että AD/HD-henkilöillä esiintyy aivojen keskiosassa sijaitsevassa motivaatiota ylläpitävässä palkitsemiskeskuksessa tavallista vähemmän dopamiinia, mikä selittäisi oireet ja sen, miksi dopamiinin takaisinottoa estävät lääkkeet vähentävät niitä.Evaluating Dopamine Reward Pathway in ADHD, tiivistelmä, Jama Volkow huomasi myös, että AD/HD-henkilöiden palkitsemisjärjestelmä sammuu tavanomaista nopeammin, mikä selittäisi AD/HD:n yleisyyttä päihteidenkäyttäjien keskuudessa. ==Lähteet== ==Aiheesta muualla== * The 2007 Time 100: Nora Volkow * NIDA Director's Page: Nora D. Volkow, M.D. * JAMA: NIDA's New Leader Luokka:Yhdysvaltalaiset lääkärit Luokka:Vuonna 1956 syntyneet Luokka:Elävät henkilöt
James Beattie

James Beattie (25. lokakuuta 1735 Laurencekirk, Mearns, Skotlanti – 18. elokuuta 1803 Aberdeen) oli skotlantilainen oppinut ja kirjailija. Beattie syntyi kauppiaan ja pienviljelijän perheeseen. Hän sai koulutuksen Aberdeenin yliopistossa. Hän sai vuonna 1760 nimityksen moraalifilosofian professoriksi läheisen ystävänsä Robert Arbuthnot of Haddon ansiosta. Seuraavana vuonna hän julkaisi runoteoksen The Judgment of Paris (1765), joka herätti huomiota. Eniten mainetta hän on kuitenkin saanut kahdella muulla teoksellaan.Short Biographical Dictionary of English Literature, James Beattie Merkittävä oli hänen esseensä Essay on the Nature and Immutability of Truth (1770), joka oli tarkoitettu vastaukseksi David Humelle ja joka oli heti suuri menestys. Sen ansiosta hänet esiteltiin kuninkaalle, hän sai 200 punnan eläkkeen ja LL.D:n arvon Oxfordin yliopistosta . Varsinaisesti hänen maineensa perustuu runoon The Minstrel, jonka ensimmäinen kirja ilmestyi 1771 ja toinen 1774. Samuel Johnson lausui siitä kiitoksen. Se sisältää paljon kaunista ja kuvailevaa tekstiä. Beattie oli merkittävä orjuuden vastustamisen hahmo, etenkin teoksillaan Essay on the Nature and Immutability of Truth ja Elements of Moral Science. Beattie joutui kohtaamaan paljon henkilökohtaisia suruja, kun hänen vaimonsa ja kaksi lupaavaa poikaansa kuolivat. Suru mursi hänen oman henkisen ja fyysisen terveytensä. ==Teokset== *Original Poems and Translations, 1760 *The Judgement of Paris, 1765 *Poems on Several Subjects, 1766 *An Essay on the Nature and Immutability of Truth, 1770 Teos Google-booksissa *The Minstrel; or, The Progress of Genius, 1771–1772, kaksi osaa *Essays, on the nature and immutability of truth in opposition to sophistry and scepticism. On poetry and music as they affect the mind. On laughter and ludicrous composition. On the utility of classical learning, 1776 *Poems on several occasions, 1776 *Essays on Poetry, 1778 *Scoticisms, Arranged in Alphabetical Order, Designed to Correct Improprieties of Speech and Writing, 1779; *Dissertations Moral and Critical, 1783 *The Evidence of the Christian Religion Briefly and Plainly Stated, 1786, 2 vols. *The theory of language. Part I. Of the origin and general nature of speech. Part II. Of universal grammar, 1788 *Elements of Moral Science, 1790–1793, kaksi osaa, faksimilep., 1975, Scholars' Facsimiles & Reprints, ISBN 9780820111674. *The Poetical Works of James Beattie, 1831, toim. A. Dyce *The poetical works of Beattie, Blair, and Falconer, 1868, toim. Charles Cowden Clarke *James Beattie's Day-Book, 1773–1778, 1948, toim. R. S. Walker *James Beattie's Diary, 1948, toim. R. S. Walker == Lähteet== ==Aiheesta muualla== *English poetry 1579–1830 Luokka:Skotlantilaiset runoilijat Luokka:Skotlantilaiset tieteilijät Luokka:Vuonna 1735 syntyneet Luokka:Vuonna 1803 kuolleet
Letaali geeni

Letaaligeeni on geeni, joka homotsygoottina johtaa yksilön kuolemaan. Yksilön kehitys voi pysähtyä geenistä ja mutaatiosta riippuen jo alkio- tai sikiövaiheessa, jolloin nisäkkäällä tapahtuu keskenmeno. Sikiö voi myös kehittyä melkein täydelliseksi mutta syntyä kuolleena, tai se voi syntyä elävänä mutta olla elinkelvoton. Esimerkiksi hevosen frame overo -kirjavuustekijä tuottaa homotsygoottina elävän varsan, jonka ruoansulatuskanava on korjaamattomasti epämuodostunut. Varsa voi elää jopa vuorokausia mutta kuolee lopulta kivuliaasti ellei sitä lopeteta. Ihmisillä esimerkiksi sirppisoluanemian aiheuttama veren punasolujen rakennevika on resessiivisenä periytyvä letaali alleeli, joten molemmilta vanhemmiltaan tämän alleelin saanut yksilö todennäköisesti kuolee lapsena. Luokka:Geenit
Leevi Kekkonen

Leevi Jalmari Kekkonen (9. syyskuuta 1908 Kotka – 9. maaliskuuta 1993Hietaniemen hautausmaa, kortteli U1B, rivi 11, hauta 554) oli suomalainen jalkapalloilija, joka pelasi kolme A-maaottelua vuosina 1934–1935. Hänen veljensä Tauno Kekkonen oli myös maajoukkuetason jalkapalloilija. == Ura == Kekkonen aloitti uransa Työväen Urheiluliiton sarjoissa pelanneissa Ponnistuksessa ja Jyryssä. Vuonna 1928 hän edusti Työväen Urheiluliiton jalkapallojoukkuetta Moskovan spartakiadeissa. Koska sosialidemokraattien johtama TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin Spartakiadeihin, erotettiin joukkueen pelaajat liiton jäsenyydestä vuotta myöhemmin. Ilman seuraa jäänyt Kekkonen oli tämän jälkeen mukana TUL:sta erotettujen jalkapalloilijoiden vuonna 1931 perustaman Helsingin Pallo-Veikkojen toiminnassa, mutta kun sitä ei hyväksytty Suomen Palloliiton jäseneksi, siirtyi hän vielä samana vuonna Helsingin Toverien riveihin. Kekkonen edusti seuraa vuoteen 1942 saakka ja voitti Suomen mestaruuden viimeisenä pelikautenaan. Kaikkiaan Kekkonen pelasi kahdeksan kauden aikana 105 Mestaruussarjan ottelua, joissa hän teki kolme maalia. A-maajoukkueessa Kekkonen debytoi elokuussa 1934 Latviaa vastaan pelatussa ystävyysottelussa. == Yksityiselämä == Kekkonen avioitui vuonna 1933 uimari Irma Lumivuokon kanssa. == Lähteet == Luokka:Suomalaiset jalkapalloilijat Luokka:Vuonna 1908 syntyneet Luokka:Vuonna 1993 kuolleet
Suomi-siru

Suomi-siru on useita Suomessa ja suomalaisilla yleisinä olevia vakavia sairauksia sisältävä DNA-siru. Sen avulla voidaan testata onko koehenkilöllä perimässään joitain kyseiseen siruun talletetuista sairauksista. Tällä hetkellä Suomi-siru on vasta tutkimuslaitosten omassa käytössä, mutta sillä voitaisiin mahdollisesti etsiä mahdollisia korkean syöpäriskin omaavia henkilöitä jo varhaisessa vaiheessa. == Lähteet == * Happonen, Holopainen, Tenhunen, Sariola, Sotkas, Tihtarinen-Ulmanen, Venäläinen, BIOS5 Bioteknologia, 2006, WSOY, 1. painos, sivut 107–108 Luokka:Biotekniikka Luokka:Perinnölliset sairaudet
Edwin Neal

Edwin Neal (s. 12. heinäkuuta 1945) on yhdysvaltalainen näyttelijä. Hänet tunnetaan parhaiten roolistaan vuoden 1974 elokuvassa Texasin moottorisahamurhat. == Ura == Opiskellessaan Texasin yliopistossa, Austinissa, Neal koe-esiintyi huvin vuoksi liftarin roolia varten ja sai roolin. Hänen seuraava roolinsa oli vasta vuonna 1985, elokuvassa Future-Kill. 1990-luvulla hän näytteli lordi Zeddiä Power Rangers -sarjoissa Robert Axelrodin toimiessa hahmon äänenä. Näiden lisäksi hänellä on ollut myös pieniä rooleja elokuvissa, muun muassa Oliver Stonen JFK:ssa. Neal on lisäksi tehnyt runsaasti dubbauksia animesarjoihin ja -elokuviin sekä videopeleihin. Hänen ääniroolejaan ovat muiden muassa Dr. Robotnik anime-elokuvassa Sonic the Hedgehog: The Movie sekä Ghor pelissä Metroid Prime 3: Corruption. Liftaaja-hahmosta on tullut suosittu fanien keskuudessa ja Neal vierailee usein erilaisissa kauhuelokuvatapahtumissa tapaamassa faneja. Hän omistaa myös itse mittavan elokuvajulistekokoelman. == Lähteet == Luokka:Yhdysvaltalaiset elokuvanäyttelijät Luokka:Videopelien ääninäyttelijät Luokka:Vuonna 1945 syntyneet Luokka:Elävät henkilöt
Telesystem 9000

Telesystem 9000 on Ruotsissa käytössä oleva Yhtymän viestijärjestelmän kaltainen sotilasviestijärjestelmä, jossa on monenkaltaisia radiolaitteita yhdistettynä RL 432A-radiolinkein Radio 180-kenttäradioon. Viestitoiminnan digitalisoiminen maailmanlaajuisesti perustuu paljolti Yhdysvaltain asevoimien Force XXI- ja Advanced Warfighting Experiment (AWE) -ohjelmiin. ===Uusia kokeilumuotoisia radiotyyppejä=== *Radio 1183 **Käytetään joukkueradiona taajuudella 330 MHz - 400 MHz **Motorolan GP 328 UHF-radio, jota voivat ohjelmoida kolmannet osapuolet Motorolan ohjauksen mukaisesti. Motorola suuntaa radion siviiliversion markkinointiponnistukset Tyynen valtameren alueelle ja Aasiaan.http://developer.motorola.com/products/twowayradios/gp328/ http://www.soldiermod.com/volume-2/markus.html **Motorolan perusversiossa taajuusalueet: 136 MHz -174MHz, 330 MHz -400MHz, 403 MHz -470MHz, 450 MHz -527MHz ==Lähteet== Luokka:Taistelunhallintajärjestelmät
Tauno Kekkonen

Tauno Kekkonen (1. toukokuuta 1910 Kotka – 6. lokakuuta 1982) oli suomalainen jalkapalloilija, joka pelasi kolme A-maaottelua vuosina 1935–1937. Myös hänen veljensä Leevi Kekkonen oli maajoukkuetason jalkapalloilija. == Ura == Välihyökkääjänä esiintynyt Kekkonen aloitti uransa Työväen Urheiluliiton sarjoissa pelanneessa Jyryssä. Vuonna 1928 hän edusti Työväen Urheiluliiton jalkapallojoukkuetta Moskovan spartakiadeissa. Koska sosialidemokraattien johtama TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin Spartakiadeihin, erotettiin joukkueen pelaajat liiton jäsenyydestä vuotta myöhemmin. Ilman seuraa jäänyt Kekkonen oli tämän jälkeen mukana TUL:sta erotettujen jalkapalloilijoiden vuonna 1931 perustaman Helsingin Pallo-Veikkojen toiminnassa, mutta kun sitä ei hyväksytty Suomen Palloliiton jäseneksi, siirtyi hän vielä samana vuonna Helsingin Toverien riveihin. Kekkonen edusti seuraa vuoteen 1942 saakka ja voitti Suomen mestaruuden viimeisenä pelikautenaan. Sotavuosien jälkeen hän edusti vielä kaksi kautta Suomensarjassa pelannutta Kallion Palloseuraa. Kaikkiaan Kekkonen pelasi kahdeksan kauden aikana 95 mestaruussarjan ottelua, joissa hän teki 12 maalia. A-maajoukkueessa Kekkonen debytoi elokuussa 1935 Saksaa vastaan pelatussa ystävyysottelussa. Ammatiltaan Kekkonen oli muurarimestari. Hän menetti toisen silmänsä talvisodassa.Kuolleita, Helsingin Sanomat 16.10.1982, s. 18 == Lähteet == Luokka:Suomalaiset jalkapalloilijat Luokka:Vuonna 1910 syntyneet Luokka:Vuonna 1982 kuolleet
DNA-siru

DNA-siru on lasista tai muovista valmistettu pieni levy, johon on kiinnitetty DNA-palasia. DNA-sirua voidaan käyttää esimerkiksi geeniperimässä olevien sairauksien havaitsemisessa tai muunlaisessa geenien etsinnässä. DNA-sirun toiminta perustuu DNA:n rakenteen kaksijuosteisuuteen ja emästen aktiiviseen parienhakemiseen. Sirun ja tutkittavan näytteen DNA-juosteet pariutuvat vain, jos niiden emäkset käyvät pareiksi (adeniini ja tymiini sekä guaniini ja sytosiini). Suomalaisilla yleisistä sairauksista on kehitetty oma niin kutsuttu Suomi-siru, mutta se on tällä hetkellä vielä tutkimuslaitosten käytössä. == Lähteet == * Happonen, Holopainen, Tenhunen, Sariola, Sotkas, Tihtarinen-Ulmanen, Venäläinen, BIOS5 Bioteknologia, 2006, WSOY, 1. painos, sivut 107–108 Luokka:Molekyylibiologiset tutkimusmenetelmät
Libanon (vuoden 2009 elokuva)

Libanon on israelilainen sotaelokuva, joka sai Kultainen leijona -palkinnon Venetsian elokuvajuhlilla 2009. Israelilaisen Samuel Maozin ohjaama elokuva käsittelee Libanonin sotaa vuonna 1982, ja se kertoo sodasta panssarivaunun miehistön silmin. Elokuvaa on verrattu asetelmiltaan saksalaiseen Sukellusvene U-96 sotaelokuvaan. Elokuva perustuu osin Maozin omiin traumaattisiin sotakokemuksiin. Ohjaaja on kertonut, että vasta 20 vuoden kuluttua hän pystyi ryhtymään omakohtaisen aiheen käsittelyyn. == Juoni == Elokuva alkaa, kun Israelin armeijan panssarivaunu saa käskyn siirtyä uuteen kohtaamispaikkaan. Vaunun miehistö koostuu neljästä asevelvollisesta, jotka eivät ole tuttuja toisilleen. Kohtaamispaikassa Israelin armeijan majuri tulee puhuttelemaan vaunuun sen miehistöä. Miehistölle kerrotaan, että heidät on alistettu majurin joukkueen suojaamiseen hänelle määrätyssä tehtävässä, jonka yksityiskohtia tämä ei heille kerro. Se kuitenkin kerrotaan, että tehtävä on Israelin rajan pohjoispuolella Libanonissa. Elokuvassa kuvataan, miten lähes ahdistavan ahtaassa taistelupanssarissa nuoret varusmiehet saavat taistelun tulikasteesa ja miten se heihin vaikuttaa ja heitä muuttaa. Elokuvan tapahtuma-aika on runsas vuorokausi. Hyökkäykseen johtaneista tapahtumista vaunun miehistöllä on vain sirpalemaista tietoa, mikä lisää miehistön ahdistusta ja keskinäistä eripuraa. Suuri osa elokuvaa on kuvattu vaunun sisällä tai vaunun periskoopin kautta pimeällä valonvahvistajalla. == Rooleissa == == Katso myös == * Waltz with Bashir == Lähteet == == Aiheesta muualla == * * * * Luokka:Israelilaiset elokuvat Luokka:Vuoden 2009 elokuvat Luokka:Sotaelokuvat Luokka:Kultainen leijona -palkitut elokuvat
Heidi Newfield

Heidi Newfield (s. 4. lokakuuta 1970 Healdsburg, Kalifornia) on yhdysvaltalainen countrylaulaja. Hän tuli alun perin tunnetuksi Trick Pony -yhtyeestä, jonka hän jätti vuonna 2006. Vuonna 2007 hän vieraili Cledus T. Juddin albumilla Boogity, Boogity – A Tribute to the Comedic Genius of Ray Stevens. Ensimmäisen sooloalbuminsa (What Am I Waiting For) Newfield julkaisi Curb Recordsilla vuonna 2008. Albumi nousi Billboardin countrylistalla toiseksi. Sen ensimmäinen single oli "Johnny & June". Trick Ponyn jäsenenä Newfield oli mukana kaikilla sen kolmella studioalbumilla: Trick Pony (2001), On a Mission (2003) ja R.I.D.E. (2005). == Aiheesta muualla == * Viralliset sivut Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Vuonna 1970 syntyneet Luokka:Elävät henkilöt
Pemfigus

Pemfigus () on autoimmuunitauteihin kuuluva, harvinainen sairaus. Se muistuttaa paljon pemfigoidia, mutta on luonteeltaan ärhäkämpi ja pahimmillaan hengenvaarallinen. ==Oireet== Pemfiguksessa iholle ja limakalvoille syntyvät rakkulat aiheuttavat puhjetessaan kudoksien irtaantumista toisistaan. ===Pemphigus vulgaris === Vulgaris on pemfiguksen yleisin ja vakavin tyyppi, jota tavataan mm. iholla ja limakalvoilla. Rakkuloita syntyvät intraepiteliaalisesti, kun elimistön omat IgG-vasta-aineet tuhoavat epiteelin desmosomien desmogleiini 3 -molekyylejä. ===Pemfigus erythematodes=== Erythematodes-tyyppisessä pemfiguksessa rakkulat esiintyvät pinnassa. ==Hoito== Kaikki tapaukset kuuluvat lääkärin hoidettaviksi. Vaikeissa tapauksissa tarvitaan kiireellistä sairaalahoitoa. Tavallisimmat hoidot ovat steroidit ja sytostaatit. Hoito kestää lyhyimmilläänkin vuosia, joissakin tapauksissa koko loppuiän. ==Diagnoosi== Pemfigus diagnosoidaan epiteelivasta- ainetestillä. ==Lähteet== * TherapiaFennica: Rakkulataudit: Pemfigus * Tohtori.fi: Pemfigus Luokka:Autoimmuunisairaudet Luokka:Ihotaudit
Pemfigoidi

Pemfigoidi () on autoimmuunitauteihin kuuluva sairaus. Sitä tunnetaan neljä eri tyyppiä. Niille on ominaista rakkuloiden muodostuminen, kun autoimmuunivaste kohdistuu epiteelisolujen tyvikalvoon. Suomessa tavataan parisataa uutta tapausta vuodessa. ==Oireet taudin eri muodoissa== ===Bulloosi pemfigoidi=== Bulloosissa eli niin sanotussa tavallisessa pemfigoidissa syntyy suurehkoja rakkuloita erityisesti raajoihin ja vartalolle. Tätä edeltävät kutina ja ihon läiskiintyminen. Bulloosia pemfigoidia esiintyy normaalisti vain yli 60-vuotiailla. ===Limakalvopemfigoidi=== Limakalvopemfigoidissa muodostuu rakkuloita suun, nenän ja sukuelinten limakalvoille, joskus myös silmiin. Silmissä sidekalvon epiteelisolut keratinoituvat ja silmät kuivuvat. Seurauksena on sarveiskalvon sameneminen ja näkökyvyn heikkeneminen, pahimmassa tapauksessa sokeus.Infektiofoorumi: Silmäinfektio: Pemfigoidi ===Raskauspemfigoidi=== Raskauspemfigoidi on ulkoisesti tavallisen pemfigoidin kaltainen. Siinä rakkuloita syntyy raskauden loppupuolella tai heti sen jälkeen. Tämäkin tyyppi alkaa oireilla kutinalla. Joissakin tapauksissa rakkuloiden sijasta muodostuu vain läiskittäistä punoitusta. Raskauspemfigoidi uusiutuu usein myöhemmilläkin raskauskerroilla. ===Epätyypillinen pemfigoidi=== Pemfigoidin neljäs tyyppi on ulkoisesti enemmän kyhmykutinan kuin muiden pemfigoidien kaltainen, jopa niin paljon, että tauteja on mahdotonta erottaa toisistaan ilman laboratoriotutkimuksia. Joskus taudit myös esiintyvät toisiinsa liittyneinä; tällöin kyhmykutina on aiheutunut pemfigoidista.Terveysportti: Kyhmykutina (prurigo nodularis) ==Diagnoosi== Pemfigoidit diagnosoidaan näytepalalla, joka otetaan rakkulasta. Varmistusnäyte otetaan muualta ihosta, sillä jos on kyse pemfigoidista, vasta- aineita esiintyy ehjässäkin ihossa. == Hoito ja ehkäisy == Tavallisimmat hoidot ovat steroidit ja paikallisesti kompressit. Tutkimuksissa on todettu apua tetrasykliinin ja nikotiiniamidin (B3-vitamiini) yhdistelmähoidosta. Ehkäisyä ei ole toistaiseksi tiedossa. Ainoa toimiva ”ehkäisy” on raskauspemfigoidin kohdalla pidättäytyminen uusista raskauksista. ==Lähteet== * Terveyskirjasto: Pemfigoidit * Therapia Fennica: Rakkulataudit: Pemfigoidi ===Viitteet=== Luokka:Autoimmuunisairaudet Luokka:Ihotaudit
PDP

PDP tarkoittaa ainakin seuraavia asioita: * Programmed Data Processor tietokoneita: ** PDP-1 ** PDP-8 ** PDP-10 ** PDP-11 * Packet Data Protocol, GPRS/HSDPA verkoissa käytettävä protokolla
Die Welle

Die Welle on vuonna 2008 ensi-iltansa saanut saksalainen draamaelokuva. Elokuva perustuu yhdysvaltalaisessa koulussa vuonna 1967 tehtyyn kokeiluun, The Third Waveen. Elokuvan on ohjannut Dennis Gansel ja sen pääosissa ovat Jürgen Vogel, Max Riemelt, Jennifer Ulrich, Jacob Matschenz ja Frederick Lau. Elokuva julkaistiin Suomessa ainoastaan kahden DVD:n erikoisjulkaisuna maaliskuussa 2009. == Rooleissa == == Lähteet == Luokka:Saksalaiset draamaelokuvat Luokka:Vuoden 2008 saksalaiset elokuvat Luokka:Elokuvat koulusta ja koulutuksesta
Boy A

Boy A on John Crowleyn ohjaama draamaelokuva vuodelta 2007. Elokuva on Jonathan Trigellin samannimisen romaanin elokuvasovitus, ja se sisältää samankaltaisuuksia James Bulgerin tapauksen kanssa. Elokuvan pääosissa ovat Andrew Garfield, Peter Mullan ja Katie Lyons. Garfield sai roolisuorituksestaan British Academy Television Awardsin parhaan näyttelijän palkinnon. Boy A kertoo 24-vuotiaasta miehestä, joka on viettänyt suurimman osan elämästään vankilassa toisen lapsen murhaamisesta. Pitkän vankilatuomion jälkeen hän yrittää aloittaa uutta elämää uuden identiteetin turvin. == Rooleissa == == Lähteet == Luokka:Brittiläiset draamaelokuvat Luokka:Vuoden 2007 brittiläiset elokuvat
Moisés Hurtado

Moisés Hurtado Pérez (s. 20. helmikuuta 1981 Sabadell, Espanja) on espanjalainen jalkapalloilija. Hän edusti vuonna 2014 päättyneellä pelaajaurallaan Espanjan La Ligassa Espanyolia ja Granadaa sekä Kreikan Superliigassa yhden kauden ajan Olympiakosta. Hän oli pelipaikaltaan puolustava keskikenttäpelaaja. == Ura == Hurtado on Espanyolin junioriakatemian kasvatti. Edustusjoukkueessa hän teki ensiesiintymisensä kaudella 2001–2002 mutta pelasi kuitenkin suurimman osan kaudesta reservijoukkueessa. Pelattuaan kauden 2004–2005 lainalla Eibarissa Hurtado palasi takaisin Espanyoliin. Hänestä tuli tärkeä osa barcelonalaisjoukkueen keskikenttää. Ensimmäisen pääsarjamaalinsa hän teki kaudella 2006–2007 kotiottelussa Celta Vigoa vastaan. Hurtado pelasi myös Sevillaa vastaan käydyssä vuoden 2007 UEFA Cupin finaalissa Hampden Parkilla. Hän kuitenkin joutui jättämään kentän 67. peliminuutilla saatuaan toisen varoituksensa. == Lähteet == * * Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1981 syntyneet Luokka:Elävät henkilöt
Rocco ja hänen veljensä

Rocco ja hänen veljensä () on Luchino Viscontin ohjaama mustavalkoinen draamaelokuva vuodelta 1960. Elokuva kertoo suurperheen murtumisesta, sen muutettua köyhästä Etelä-Italiasta työn perässä Pohjois-Italian suurimpaan teollisuuskaupunkiin Milanoon. Nimihenkilö on Alain Delonin esittämä keskimmäinen viidestä pojasta. Tarina perustuu osin Giovanni Testorin novelliin Cosa fai, Sinatra. Vuonna 1979 kolmekymmentä suomalaista elokuva- arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja Rocco oli mukana heistä yhdeksän listallaAstala, Erkki: Ne sata tärkeintä, Projektio 2/1980 s. 7.. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Aviomiehensä kuoleman jälkeen Rosaria Parondi (Katina Paxinou) päättää muuttaa perheensä kokonaisuudessaan Milanoon, jossa vanhin poika Vincenzo jo asuu. Saapuessaan kaupunkiin äiti ja veljet tapaavat Vincenzon juhlimasta kihlajaisiaan samalta seudulta kotoisin olevan Ginettan (Claudia Cardinale) kanssa. Alkuvaikeuksista selvittyään Rocco löytää töitä pesulasta ja Ciro opiskelun ohessa Alfa Romeo -tehtaasta. Simone (Renato Salvatori) päättää panostaa nyrkkeilyyn. Draaman keskiöön nousevat pian sosiaaliset ristiriidat, veljesten väliset jännitteet sekä modernin suurkaupungin monimutkainen – ja usein karu – todellisuus. Näennäistä glamouria edustaa Simonelle pakkomielteeksi muodostuva prostituoitu Nadia (Annie Girardot). Tunteiden vuoristorata kääntyy alamäkeen ja päättyy traagiseen välienselvittelyyn, jonka jälkeen mikään ei ole enää entisellään. == Rooleissa == == Lähteet == == Kirjallisuutta == * Huhta, Veli-Matti: ”Kolme minuuttia katedraalissa – tilallisuudesta ja arkkitehtuurista Viscontin modernisaatioeepoksessa Rocco ja hänen veljensä”. Filmihullu 1/2017. == Aiheesta muualla == * Rocco and His Brothers at DVD Beaver (includes images). * Rocco and His Brothers at DVD Savant. Luokka:Vuoden 1960 italialaiset elokuvat Luokka:Vuoden 1960 ranskalaiset elokuvat Luokka:Yhteiskunnalliset elokuvat Luokka:Luchino Viscontin ohjaamat elokuvat Luokka:Italialaiset mustavalkoelokuvat Luokka:Italialaiset draamaelokuvat Luokka:Novelleihin perustuvat elokuvat Luokka:Ranskalaiset mustavalkoelokuvat Luokka:Ranskalaiset draamaelokuvat Luokka:Elokuvat köyhyydestä
Isfjorden

Isfjorden on Romsdalsfjordeniin kuuluva sivuvuono Møren ja Romsdalin läänissä Länsi-Norjassa. Vuono sijoittuu kokonaan Rauman kunnan alueelle. Vuonon varrella sijaitsevat mm. Isfjordenin kylä ja Åndalsnesin kaupunki. == Lähteet == ==Aiheesta muualla== Luokka:Rauma (Norja) Luokka:Møren ja Romsdalin läänin vuonot
Chasing the Ghost

Chasing the Ghost on darkwave-yhtye Colliden toinen pitkäsoittoalbumi ja kolmas julkaisu. == Kappalelista == # Transfer – 3:58 # Wings of Steel – 5:36 # Razor Sharp – 4:52 # Dreamsleep – 5:22 # White Rabbit (cover) – 3:41 # Frozen – 5:01 # Halo – 6:18 # Monochrome – 4:56 # Ocean – 5:24 # Like You Want to Believe – 3:39 Luokka: Vuoden 2000 albumit Luokka:Colliden albumit
Pond Inlet

Pond Inlet () on pikkukylä Kanadassa, Nunavutin territoriossa, Qikiqtaalukin alueella. Kylä sijaitsee Baffininsaaren pohjoisrannalla, joka on kanadan arktisten saarten suurin ja itäisin saari. Pond Inletin iniuktiittinimi Mittimatalik tarkoittaa laskeutumispaikkaa (viitaten suureen kivilohkareeseen, jonne merilinnut laskeutuivat lepäämään). Kylän väkiluku on 1 315 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Pond Inletin lentoasema. == Historia == Alueella on ollut asutusta erittäin pitkään. Baffinin alueella on runsaasti Thulen kulttuurin jättämiä rakennusten raunioita. Arkeologisissa kaivauksissa on myös löydetty alueelta aikaisemman Dorsetin kulttuurin jättämiä jälkiä. Nykyiset inuiitit ovat liikkuessaan riistaeläinten perässä pystyttäneet alueelle talvi- ja kesäleirejään. Talvisin pääasiallisena kulkuvälineenä on toiminut koiravaljakko ja kesäisin liikuttiin lähinnä jalan. Asukkaat käyttivät kajakkia metsästämiseen mutta harvoin varsinaiseen matkustamiseen. Ensimmäinen eurooppalainen alueella oli tutkimusmatkailija John Ross, joka rantautui vuonna 1818 noin viisi kilometriä itään kylän nykyisestä sijainnista ja nimesi alueen brittiläisen astronomin John Pondin mukaan. Ensimmäiset alueen pysyvät asukkaat siirsivät annetun nimen uuteen kylän nykyiseen sijaintipaikkaan. Viimeaikaisissa tutkimuksissa on alueelta löydetty kangasmateriaalia, joka viittaisi viikinkien vierailuun alueella, mutta tätä ei ole pystytty toistaiseksi todistamaan. ==Lähteet== ==Aiheesta muualla== Luokka:Nunavutin kylät ja kaupungit Luokka:Nunavutin kunnat Luokka:Baffininsaari
Some Kind of Strange

Some Kind of Strange on darkwave-yhtye Colliden kolmas pitkäsoittoalbumi ja neljäs julkaisu. Albumin kansitaide esiintyi myös tietokonepelissä Vampire: The Masquerade - Bloodlines kuvitteellisena seinäjulisteena. == Kappalelista == # Crushed - 5:20 # Euphoria - 5:28 # Modify - 5:57 # Somewhere - 6:17 # Slither Thing - 4:00 # Inside - 4:10 # Mutation - 4:31 # Tempted - 6:45 # Shimmer - 5:25 # Complicated - 4:37 # So Long - 4:06 Luokka:Vuoden 2003 albumit Luokka:Colliden albumit
Weihnachten mit Heino

Weihnachten mit Heino on saksalaisen laulajan Heinon studioalbumi vuodelta 1969. ==Kappaleet== # Einsam unter weißen Zweigen # Oh, du Fröhliche (Potp.) # Es ist für uns eine Zeit angekommen # Hohe Nacht der klaren Sterne # Weihnachten im Hafen # Wenn es wieder schneit # Stille Nacht (Potp.) # Die Himmel rühmen # So nimm denn meine Hände # Lobe den Herren # Menschen, die ihr wart verloren # Still wie die Nacht # Ich bete an die Macht der Liebe # Ave Maria (Bach-Gounod) ==Lähteet== * Heinon virallinen diskografia Luokka:Vuoden 1969 joulualbumit Luokka:Heinon albumit Luokka:Saksalaiset joulualbumit
Benedetto Santapaola

Benedetto Santapaola (4. kesäkuuta 1938) tunnettu usein myös nimellä don Nitto Santapaola oli aikanaan Sisilian Cosa Nostran Catanian alueen merkittävin mafiajohtaja ja Cosa Nostran entisen päälliköiden päällikön Salvatore "Toto" Riinan luottomies. Santapaola tuomittiin vuosina 1998 ja 2001 useisiin elinkautisiin vankeusrangaistuksiin murhien suunnitteluista ja tilauksista. Köyhistä oloista lähtöisin ollut Santapaola nousi nopeasti Cosa Nostran hierarkiassa ja työskenneltyään Giuseppe "Pippo" Calderonen alaisuudessa hän pääsi myös Corleonen johtajasuvun suosioon, koska Corleonen suku näki Santapaolassa korvaajan vallanhaluiselle ja epäluotettavalle Calderonelle. Calderonen kuoltua Toto Riinan murhakäskystä vuonna 1978 Santapaola nousikin Catanian mafian johtoon ja vahvisti ensitöikseen järjestönsä suhteita corleonelaisiin ja omia suhteitaan Salvatore Riinaan. Santapaola hallitsi Catanian mafiaa kaikkiaan 15 vuoden ajan rautaisin ottein syyllistyen vähintään salaliittoihin ja useiden murhien suunnitteluun ja tilaukseen. Santapaola pidätettiin vuonna 1993 Catanian ulkopuolelta 11 vuoden etsinnän jälkeen ja tuomittiin vuosina 1998 ja 2001 tuomari Giovanni Falconen, tuomari Paolo Borsellinon, karabinieerien kenraalin Carlo Alberto dalla Chiesan ja toimittaja Giuseppe Favan murhien suunnitteluun ja tilaukseen osallistumisesta neljään elinkautiseen vankeusrangaistukseen. Tuomiotkaan eivät estäneet Santapaolaa, sillä hänen uskotaan johtaneen perheensä avustuksella järjestönsä toimintaa vielä vuosia vankilastakin käsin, vaikka julkisesti järjestön johdossa olikin Santapaolan poika Vincenzo Santapaola. Catanian poliittisessa elämässä taustalla vaikuttanut Santapaola tunsi Cosa Nostrasta valtion todistajiksi kääntyneiden mafiatodistajien mukaan läheisesti myös mafiayhteyksistä syytetyn ja osittain tuomitun Italian seitsenkertaisen pääministerin Giulio Andreottin. Luokka:Italialaiset elinkautisvangit Luokka:Italialaiset mafiosot Luokka:Vuonna 1938 syntyneet Luokka:Elävät henkilöt
Halli, hallo, wir fahren

Halli, hallo, wir fahren on saksalaisen laulajan Heinon studio-albumi vuodelta 1970. ==Kappaleet== # # # # # # # # # # # # # # ==Lähteet== * Heinon virallinen diskografia Luokka:Vuoden 1970 albumit Luokka:Heinon albumit
Seine großen Erfolge

Seine großen Erfolge on saksalaisen laulajan Heinon studioalbumi vuodelta 1970. ==Kappaleet== # Karamba, Karacho, ein Whisky # Ay, ay, ay, Paloma # Treue Bergvagabunden # Zwei weiße Möwen # Wenn die bunten Fahnen wehen # Wenn die Kraniche zieh'n # Zu der Ponderosa reiten wir # Jenseits des Tales # Heute geht die Sehnsucht zu dir auf die Reise # Die Sonne von Mexico # Tausend Gedanken # In Junkers Kneipe # 13 Mann und ein Kapitän # Hey Capello (Es lebt eine Frau in Spanien) ==Lähteet== * Heinon virallinen diskografia Luokka:Vuoden 1970 albumit Luokka:Heinon albumit
...meine schönsten Lieder

... meine schönsten Lieder on saksalaisen laulajan Heinon kokoelma-albumi vuodelta 1971. ==Kappaleet== ===LP: 1=== # Hey Capello (Es lebt eine Frau in Spanien) # Karamba, Karacho, ein Whisky # Treue Bergvagabunden # Zu der Ponderosa reiten wir # In Junkers Kneipe # Wenn die Kraniche zieh'n # In einer Bar in Mexico # Jenseits des Tales # Wir wollen zu Land ausfahren # Schwarzbraun ist die Haselnuß # Kein schöner Land # Der mächtigste König im Luftrevier # Ein Heller und ein Batzen # Ade, zur guten Nacht ===LP: 2=== # Auf jedem Schiff fährt das Heimweh mit # Zwei weiße Möwen # Wir lieben die Stürme # Heute geht die Sehnsucht zu dir auf die Reise # Schwer mit den Schätzen des Orients beladen # Aloha Oe # Heute an Bord # An die Freude # Ave Maria (Schubert) # Still wie die Nacht # Ave verum corpus # Meditation und Präludium # Die Himmel rühmen # Guten Abend, gut' Nacht ==Lähteet== * Heinon virallinen diskografia Luokka:Vuoden 1971 kokoelma-albumit Luokka:Heinon albumit
Languedoc

Languedoc (ransk.: ; oksitaaniksi: Lengadòc ) Etelä-Ranskassa sijainnut Ranskan entinen maakunta, jonka alue kuuluu nyt Languedoc-Roussilloniin ja Midi-Pyrénéesiin. Sen pääkaupunki oli aikoinaan Toulouse, joka nykyisin kuuluu Midi-Pyrénéesiin. Maakunta sijaitsee Välimeren rannikolla Rhônesta länteen. Seutu tunnetaan trubaduurikulttuurin syntysijanaAgricolan kirja-arvostelut. Nimi Languedoc johtuu siellä puhutun oksitaanin kielen vanhasta nimestä langue d'oc, "oc'in kieli". Kieli taas sai nimensä siinä käytetystä myöntöpartikkelista oc (kyllä); vastaavasti Pohjois-Ranskassa käytetystä kielestä käytettiin sikäläisestä myöntöpartikkelista oïl (nykyään oui) johtuvaa nimitystä langue d'oïl. De la Gardien suku juontuu Languedocissa toimineesta kauppiaasta Jacques Scorperierista, jonka poika omaksui Ruotsissa nimen Pontus De la Gardie. ==Lähteet== == Aiheesta muualla == Luokka:Ranskan entiset provinssit
Laihian Mallas

Laihian Mallas Oy on suomalainen vuonna 1910 perustettu yritys, joka valmistaa mallastuotteita. Yritysryhmään kuuluu useita elintarvikeyrityksiäKonserniyritykset vuonna 2015. Laihian Mallas tunnetaan erityisesti Tuoppi-tuotemerkillä myytävistä kaljamaltaasta ja kotikaljauutteesta, joita käytetään ensisijaisesti kaljan valmistukseen. Yrityksen yksi tuotemerkki on Vita Nova, joka oli Suomen ensimmäinen hiilihapoton energiajuoma. Laihian Mallas -yhtiöillä on lisäksi kurkku- ja salaattitarha sekä herkkusienten kasvattamo Honkajoella ja kurkkujen- ja ruukkuvihanneksien myyntiä Virossa. Herkkusienet tunnetaan Champ- tuotemerkistä. == Yrityskauppoja == Laihian Mallas osti vuonna 1999 Kymppi- Maukkaat Oy:n (entinen Foodie Oy)Kymppi-Maukkaat Oy. Keväällä 2009 Laihian Mallas Oy osti kaksi elintarvikkeiden pakkaamiseen erikoistunutta yritystä, Pack Company Oy:nPack Company Oy Mustasaaresta ja Novelpack Oy:nNovelpack Oy Kirkkonummelta. Vuonna 2013 Laihian Mallas osti salaattien, kurkkujen ja herkkusienten kasvattamoyritys Honka Holding Oy:n, jonka omistajayritykseksi perustettiin LM Green Holding Oy. Siinä 15 prosentin vähemmistöosuus on Honka Holdingin perustajalla Timo Rapilalla. Rapila ja Laihian Mallas olivat tätä ennenkin tehneet yhteistyötä virolaisen Grüne Fee -yhtiön omistajina. Myös tämä yhtiö siirtyi LM Green Holdingin omistukseen. Yritysjärjestelyn myötä Laihian Mallas -konsernin liikevaihto kaksinkertaistui noin 60 miljoonaksi euroksi ja henkilöstömäärä kasvoi noin kolmeensataan. ==Lähteet== ==Aiheesta muualla== * Laihian Mallas Oy *K. Leinamo: Puhtaasti viljasta. Laihian Mallas Oy 1910–2010. 2010. Luokka:Suomalaiset elintarvikeyritykset Luokka:Laihia
Atrebaatit

Atrebaatit () olivat kelttiheimo, joka asui alun perin Galliassa ja sittemmin Britanniassa. Galliassa heidän naaapureinaan olivat menapit, ambianit ja morinit. Atrebaattien pääkaupunki oli Nemetacum (Atrebatum), nykyinen Arras. Osa atrebaateista muutti siirtolaisina Britanniaan jo kauan ennen Julius Caesarin aikoja. Atrebaattien päällikkö Commius toimi Julius Caesarin neuvonantajana noin 56 eaa. ja oli Caesarin mukana tämän Britannian-retkillä. Vuonna 54 eaa. Commius auttoi suostuttelemaan Britannian kuninkaan Cassivellaunuksen suostumaan sopimukseen roomalaisten kanssa. Commius liittoutui kuitenkin myöhemmin muiden gallialaisten päälliköiden kanssa yrittäessään vapauttaa Vercingetorixin Alesian piirityksen aikana. Atrebaatit lähettivät Vercingetorixin tueksi 15 000 miestä. Vercingetorixin kukistuttua atrebaatit muuttivat Britanniaan, koska eivät halunneet jäädä Rooman vallan alle. He asettuivat Britannian eteläisiin osiin, nykyisen Länsi-Sussexin, Hampshiren ja Berkshiren alueelle. Atrebaatit lyöttivät Britanniassa omia kolikoita ja säilyttivät tiiviit yhteydet Galliaan. Myöhemmin catuvellaunit valloittivat suurimman osan atrebaattien alueista. == Lähteet == Luokka:Kelttiläiset kansat Luokka:Muinaisen Britannian heimot
53 (luku)

53 (viisikymmentäkolme) on luonnollinen luku, jota edeltää luku 52 ja seuraa luku 54. == Matematiikassa == * 53 on alkuluku. * 53 on Sophie Germainin alkuluku, koska 2 \cdot 53 + 1 = 107 on myös alkuluku. * 53 on Pythagoraan alkuluku: 13 \cdot 4 + 1. * 53 kuuluu ”yksinäisiin alkulukuihin” (), koska se on kauempana lähimmästä alkuluvusta (itseään lukuun ottamatta) kuin mikään pienempi luonnollinen luku. * 53 on sitä edeltävän ja seuraavan alkuluvun (47 ja 59) keskiarvo. * 53 ensimmäisen alkuluvun summa (5 830) on jaollinen 53:lla. * 53 voidaan muodostaa viiden peräkkäisen alkuluvun summana: 5+7+11+13+17. * 53 voidaan muodostaa kahden eri neliöluvun summana: 7^2+2^2. * 53 voidaan muodostaa kolmen eri neliöluvun summana: 6^2+4^2+1^2. * 53 esiintyy kahdessa jaottomassa Pythagoraan kolmikossa: ja .53 Fifty-Three LIII * 53 on toinen alkuluku takaperin binäärijärjestelmässä: 53 = 110101_2 ja 101011_2 = 43. == Luonnontieteissä == * 53 on jodin järjestysluku jaksollisessa järjestelmässä. * Kromi-53 on kromin vakaa isotooppi. * Molybdeeni-95 on molybdeenin vakaa isotooppi, jonka neutroniluku on 53. == Muissa yhteyksissä == * 53 on Kuuban kansainvälinen suuntanumero. * Riemukupla-elokuvan nimikkoauton kilpailunumero on 53. * DNS-järjestelmän TCP- ja UDP-porttinumero on 53.Service Name and Transport Protocol Port Number Registry * Eurooppatie E53 kulkee Tšekin ja Saksan välillä. * Kantatie 53 kulkee Hämeenlinnan ja Padasjoen välillä. == Lähteet == == Aiheesta muualla == Luokka:Luonnolliset luvut
Roussillon

Roussillon on historiallinen maakunta Etelä-Ranskassa. Se kuului aikoinaan Katalonian ruhtinaskuntaan. Nykyisin alue kuuluu Pyrénées-Orientalesin departementtiin. Sen nimi juontuu linnoitetusta Ruscino-nimisestä paikasta lähellä nykypäivän Perpignania. Alue liitettiin Ranskaan vuonna 1659 solmitulla Pyreneiden rauhansopimuksellaRanska, historia, Länsipuisto koulu. == Lähteet == == Aiheesta muualla == Luokka:Katalonia Luokka:Ranskan entiset provinssit Luokka:Pyrénées-Orientales
Viiruvatsaorneero

Viiruvatsaorneero (Syndactyla subalaris) on Etelä-Amerikassa tavattava orneeroihin kuuluva varpuslintu. == Koko ja ulkonäkö == Kooltaan viiruvatsaorneero on noin 18&ndash19; cm. Yläruumiistaan laji on väriltään tumman ruskea. Päässä ja selässä on kapeita vaaleampia viiruja. Viiruvatsaorneeron pyrstö ja perä ovat väriltään tumman punaruskeat. Kurkku on linnulla vaalean kellertävä. Vatsa on vaaleamman ruskea ja siinä on kapeita vaaleita viiruja. Nuorten viiruvatsaorneerojen väritys on huomattavasti aikuisia kirkkaampi. == Elinympäristö ja elintavat == Viiruvatsaorneeroa tavataan vuoristo seuduilta Costa Ricasta ja Panamasta sekä Andeilla alueella, joka ulottuu Venezuelasta Peruun. Lajin elinympäristöä ovat vuoristometsät yleensä yli 1 500 metrin korkeudella merenpinnasta ja vuoristojen reunamaat. Laji liikkuu puiden latvustoissa hyppimällä ja elää yleensä yksin tai pareittain. == Lähteet == Luokka:Pensasorneerot
Oo niinku oot – Pellen parhaat 1981–2009

Oo niinku oot – Pellen parhaat 1981–2009 on Pelle Miljoonan kokoelma-albumi, joka julkaistiin 25.11.2009. Kokoelma sisältää hieman tuntemattomampia lauluja Pellen uran myöhemmältä kaudelta. Fanit saivat toivoa kappaleita levylle artistin nettisivujen kautta. Albumin mukana on 16-sivuinen kirjanen, jossa Pelle kommentoi kappaleitaan. == Kappaleet == === CD 1 === # # # # # # # # # # # # # # # # # # # # # # === CD 2 === # # # # # # # # # # # # # # # # # # # == Arvostelut == * Soundi: Soundi: Levyarvio * Desibeli.net: Desibeli.net: Levyarvio == Lähteet == * Pelle Miljoonan viralliset sivut * Stupido Records * Levykauppa Äx === Viitteet === Luokka:Vuoden 2009 kokoelma-albumit Luokka:Pelle Miljoonan kokoelma-albumit
Pyreneiden rauha

Pyreneiden rauha solmittiin Ranskan ja Espanjan välillä vuonna 1659. Rauhansopimuksella päättyi maiden välillä vuodesta 1635 jatkunut sotatila, joka oli alkanut kolmikymmenvuotisessa sodassa ja jatkunut sen jälkeenkin. Sopimuksen perusteella Roussillon ja suurin osa Artoista sekä Flanderin Gravelines liitettiin Ranskaan. Lisäksi Espanjan Filip IV:n oli tunnustettava Ranskan Westfalenin rauhassa saamat aluevoitot. Sopimus solmittiin Bidasoajoen Konpantzia-nimisessä saaressa. Pyreneiden rauha merkitsi yhtä askelta Espanjan suuruuden murenemisessa. Sen kansantalous taantui, valtiontalous joutui sekasortoon ja sotilaspoliittinen heikkous kävi ilmeiseksi. Tämä negatiivinen kehitys jatkui vuosisatoja. Espanjan sortuminen toisen luokan valtioksi sinetöityi 1700-luvulla Espanjan perimyssodassa, jolloin sen alue oli enää pieni osa 1500-luvun suurvaltaan verrattuna. ==Lähteet== Luokka:Ranskan historia Luokka:Espanjan historia Luokka:Espanjan ja Ranskan raja Luokka:1659
Liebe Mutter

Liebe Mutter on saksalaisen laulajan Heinon studioalbumi vuodelta 1971. ==Kappaleet== # # # # # # # # # # # # # # ==Lähteet== * Heinon virallinen diskografia Luokka:Vuoden 1971 albumit Luokka:Heinon albumit